  Туспуктэм: vk.com (Тимур Меджитов) Ольга Козачёк Корреспондент Наталия Сильвестрова Ижын IT-ӧнерчиос фонтанын тылсиен но крезьгурен яркыт возьматон радъязы. 13-тӥ куарусёнэ ӝыт карын улӥсьёс но куноос аспӧртэмлыко шоу адӟыны быгатӥзы. Ивортодэтъя «Удмуртия» агенстволэн корреспондентэз ужрадэ вуылӥз. Программистъёслэн вить командаоссы нимысьтыз кодъёс гожтӥзы, кудъёсызъя Шор карлудысь фонтанлэн вуэз тылъя но крезьгуръя шудӥз. Бадӟым IT-компаниосын артэ ужрадэ программирование удысъя дышетскись студент но пыриськиз, со кодъёссэ куинь час ӵоже гожтӥз. Шор карлудын тодмо ӟуч но кунгожсьӧр кырӟанъёс но крезьгуръёс чузъяськизы. Ваньзы соос Ижкарысь тылъёсын но крезьгурен шудӥсь фонтанлэн репертуараз пырозы. Возматонъёсты жюри дунъяз, вормисьёс коньдон кузьымъёс басьтӥзы. Программистъёсты праздникен Удмуртиысь цифровой азинсконъя министр Тимур Меджитов ӟечкылаз. « Туннэ милям ӧнерлыко праздникмы, соин ик арлэн 256-тӥ нуналаз, яке кык тямысэтӥ степеньын, вань IT-ӧнерчиосты ӟечкыласько. Соос Удмуртиын укмысь сюрслэсь трос. <…> Выль азинсконъёс сӥзисько » Тимур Меджитов, Удмуртиысь цифровой азинсконъя министр Озьы ик Шор площадьын калык понна «Арсенал-Бэнд» оркестр шудӥз. Тегъёс: Ижкар Шорплощадь крезьгур IT Лулчеберет Удмуртия  